OpenLLM-France/wikimedia huggingface dataset:
# Esther Tallada Seco

Esther Tallada Seco (Alella, 1975) és una traductora literària catalana. Ha traduït al català autors com George Orwell, Elizabeth Strout, Marilynne Robinson i Sherman Alexie. S'han destacat especialment les seves traduccions de William Faulkner, havent estat guardonada, l'any 2019, amb el Premi Crítica Serra d'Or de Literatura i Assaig per la seva versió de Llum d'agost. De les seves traduccions de l'obra de Faulkner se n'ha reconegut la seva tasca de reflectir el registre col·loquial i l'oralitat presents en l'autor, propis dels ambients populars del sud dels Estats Units, amb un vocabulari català provinent de també de l'oralitat popular; així com la tasca de versionar les paraules compostes resultants de la creativitat faulkneriana.

## Traduccions

* Sherman Alexie: Danses de guerra (2012), ISBN 978-84-92440-88-7
* William Faulkner: La mansió (2017), ISBN 978-84-16987-10-8; Llum d'agost (2018), ISBN 978-84-16987-32-0; Mentre em moria (2019), ISBN 978-84-16987-47-4.
* George Orwell: Dies a Birmània (2003), ISBN 978-84-96061-12-5.
* Marilynne Robinson: Lila (2015), ISBN 978-84-15835-58-5; Vida de casa (2016) ISBN 978-84-15835-73-8; Gilead (2018), ISBN 978-84-16987-23-8.
* Elizabeth Strout: Olive Kitteridge (2010), ISBN 978-84-92440-44-3; Em dic Lucy Barton (2016), ISBN 978-84-15835-84-4; Tot és possible (2017) ISBN 978-84-16987-14-6; Llum de febrer (2021), ISBN 978-84-16987-81-8.

## Articles

* Tallada, Esther «A la llum del calidoscopi d'agost». VISAT. La revista digital de literatura i traducció del PEN català. PEN CATALÀ, 26, tardor 2018 [Consulta: 9 setembre 2019].

## Referències

* ↑ Camps, Magí «Esther Tallada: “Cada traductor és fidel a la seva manera”. La traductora de Faulkner reflexiona sobre l'ofici de modelar una obra en una altra llengua». La Vanguardia, 17-08-2019 [Consulta: 9 setembre 2019].
* ↑ «Esther Tallada». Institut Ramon Llull. [Consulta: 9 setembre 2019].
* ↑ «Per fer-ho, la traductora ha introduït formes preexistents, normatives o no, com ara poder (potser), dematí, onte (on), el doblet sinyor/sinyora, dingú o verbs com poguer, sapiguer o empenedir.». A: Aliaga, Xavier «William Faulkner, la llum que mai no s'apaga». El Temps, 17-06-2019 [Consulta: 9 setembre 2019].
* ↑ «... hi ha un treball ingent que inclou adaptacions de l'anglès i paraules de nova creació que contribueixen a reflectir la grandiosa expressivitat faulkneriana. Sols en Llum d'agost, n'hi ha vora un centenar d'aquestes creacions, algunes de les quals han passat també a Mentre em moria. Termes com ferrogrisenca (irongray), ventrobotida (swolebellied), desporticonades (shutterless), molla-romput (brokenspringead seat), llunaclapat (moondappled), mascleferum (rank manodor), pèl-ferotge (violenthaired), greixencrostada (greasecrusted) i un bon grapat més de delícies lèxiques.». A: Aliaga, Xavier «William Faulkner, la llum que mai no s'apaga». El Temps, 17-06-2019 [Consulta: 9 setembre 2019].
# Farah Hamed

Farah Hamed (Tetuan, 9 de juliol de 1981) és una actriu, model i ballarina hispanomarroquí. Filla d'un diplomàtic marroquí, va estudiar a Barcelona i Algesires, on es va establir de joveneta. El seu debut al cinema es va produir el 2005 amb Maria i Assou de Silvia Quer, però assolí fama el 2008 amb Retorno a Hansala, paper pel qual va ser nominada al Goya a la millor actriu revelació, que finalment va guanyar Nerea Camacho. Després d'això, però, la seva presència al cinema ha estat escassa, només petits papers a Els últims dies (2013) o Fe de etarras (2017).
Ha tingut més continuïtat a la televisió. El 2010 va fer un petit paper a Hospital Central i el 2014 a Aída, però ha tingut papers més rellevants a Física o química o Amar es para siempre (2010). El 2018 va assolir un paper secundari recurrent a La víctima número 8 de Telemadrid, i a Élite, de la plataforma Netflix.

## Filmografia
### Cinema

* Maria i Assou (2005)
* Retorno a Hansala(2008)
* Els últims dies (2013)
* Fe de etarras (2017)

### Televisió

* Física o química (2010)
* Amar es para siempre (2010)
* La víctima número 8 (2018)
* Vis a vis (2018)
* Élite (2018-2020)
* Promesas de arena (2019)
* Madres (2020)
* Desaparecidos (2020)

## Referències

* ↑ La algecireña Farah Hamed se queda sin el Goya a la mejor actriz revelación, Europasur, 2 de febrer de 2009
* ↑ Candidata al Goya a la Mejor Actriz Revelación Farah Hammed, la actriz que sabe moverse, rtve.es, 26 de gener de 2009
* ↑ Farah Hamed ('La víctima número 8'): "Adila es una mujer que romperá estereotipos", formulatv, 4 d'agost de 2018
* ↑ Una mujer de «Élite», granadasocial.org

## Enllaços externs

* Farah Hamed al web de Diana Ellerker
* Farah Hamed a formulatv
# FC Balzers

El FC Balzers és un club de futbol de Liechtenstein que juga a la ciutat de Balzers. Tradicionalment és el segon club del país per palmarès, juga a la lliga suïssa de futbol.

## Palmarès

* Copa de Liechtenstein de futbol: 11
** 1964, 1973, 1979, 1981, 1982, 1983, 1984, 1989, 1991, 1993, 1997

## Jugadors destacats

* Mario Frick
# Estrada

«Estrada» té aquests significats:
* Estrada (habitació)
* Estrada encoberta, camí que circueix tota una fortificació i que està situat dalt de la contraescarpa o separat d'aquesta per una plaça d'armes
* Estrada Real, qualsevol via terrestre que, a l'època del Brasil colonial, era utilitzada en el procés de poblament i explotació econòmica
* A Estrada
* Antonio Estrada y González Guiral (Cadis, 1798 - Madrid, 1869), marí i ministre de Marina espanyol
* Ca l'Estrada, edifici noucentista al municipi de Sant Andreu de la Barca (Baix Llobregat)
* Daniel Estrada Aguirrezabalaga
* Doctrina Estrada, idea central de la política exterior de Mèxic de 1930 a 2000
* Gregori Estrada i Gamissans o Francesc Xavier Estrada i Gamissans (Manresa, 1918 - Montserrat, 2015), compositor i organista
* Jaciment arqueològic de Ca l'Estrada
* Javier Estrada
* José Estrada y Estrada (Aguilar de la Frontera, Còrdova, 1874 - Màlaga, 1936), advocat i polític espanyol
* Joseph Estrada (Manila, 1937), polític i actor filipí, President de la República
* Luis Estrada Martínez
* Manuel Estrada Cabrera (Quetzaltenango, 1857 - Ciutat de Guatemala, 1924), President de Guatemala
* Marta Estrada i Miyares (Granollers, Vallès Oriental, 1946), investigadora, oceanògrafa i biòloga marina catalana
* Rafael Estrada y Arnáiz
* Salvador Estrada i Ribas (Barcelona, ? — 1862), advocat i escriptor català, dedicat durant anys a l'estudi de la llengua catalana
* Susana Estrada
* Xavier Estrada Fernández
# Estrabó (desambiguació)

Estrabó és el nom dels següents personatges:
* Estrabó, escriptor i geògraf grec
* Estrabó (cognom), cognom romà
* Gai Fanni Estrabó, diversos articles:
** Gai Fanni Estrabó (cònsol 161 aC), cònsol el 161 aC
** Gai Fanni Estrabó (cònsol 122 aC), cònsol el 122 aC
** Gai Fanni Estrabó (escriptor), escriptor romà
* Gneu Pompeu Estrabó, pare de Gneu Pompeu Magne
* Seu Estrabó, prefecte dels pretorians
# Estraci (metge)

Estraci (en llatí Stratius, en grec Στράτιος) fou un metge grec. Era amic d'Èumenes II de Pèrgam que durant la guerra s'havia fet sospitós als romans. El rei va enviar al seu germà Àtal a Roma a felicitar al poble romà, però aquesta visita no fou ben rebuda pel senat; assabentat, Èumenes hi va enviar al seu amic Estraci 167 aC, tant per controlar els ambiciosos plans del seu germà Àtal, com per mirar de salvar la relació amb la república. Pels seus prudents consells va aconseguir que el príncep es mantingués dins els seus deures, però tot i així Àtal va ser reenviat a casa amb bones paraules i Èumenes alarmat va decidir anar a Roma en persona, però tan bon punt va arribar a Brundisium se li va ordenar sortir de territori italià.

## Referències

* ↑ 2.Stratius a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 923
# Farinera Albareda

La Farinera Albareda és un edifici modernista del municipi de Manresa (Bages) protegit com a bé cultural d'interès local. Fou projectat per l'arquitecte Alexandre Soler i March l'any 1909.

## Descripció

Edifici industrial aïllat que ocupa quasi mitja illa. L'edifici consta de tres cossos: al mig la farinera, de planta baixa i tres pisos amb coberta a dues aigües; adossat a la farinera un altre cos de planta baixa i dos pisos (magatzem), i a l'altra banda l'habitatge de planta baixa i dos pisos. La façana de la farinera que dona al Passeig del riu, presenta grans vidrieres emmarcades amb brancals i arcs per totxo vist, sobre fons d'arrebossat blanc. La del magatzem és de pedra buixardada, i la de l'habitatge de totxo vist (angles i obertures), i arrebossada la resta. L'interior de la farinera presenta una estructura de pilars de fosa, façanes de fusta, forjats i terra de fusta.

## Referències

* 1 2 «Farinera Albareda». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 7 juny 2015].
# Faial

«Faial» té aquests significats:
* Illa de Faial a l'arxipèlag de les Açores
* Faial (Santana), parròquia civil del municipi de Santana, a l'illa i la Regió Autònoma de Madeira
* Faial da Terra, parròquia civil al municipi de Povoação, situat a l'illa de São Miguel i la Regió Autònoma d'Açores
# Evergreen (Colorado)

Evergreen és una població dels Estats Units a l'estat de Colorado. Segons el cens del 2000 tenia 9.216 habitants.

## Demografia

Segons el cens del 2000, Evergreen tenia 9.216 habitants, 3.591 habitatges, i 2.689 famílies. La densitat de població era de 307,3 habitants per km².
Dels 3.591 habitatges en un 36,1% hi vivien nens de menys de 18 anys, en un 65,6% hi vivien parelles casades, en un 6,5% dones solteres, i en un 25,1% no eren unitats familiars. En el 19,2% dels habitatges hi vivien persones soles el 3,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 2,94.
Per edats la població es repartia de la següent manera: un 25,9% tenia menys de 18 anys, un 4,6% entre 18 i 24, un 29,6% entre 25 i 44, un 31,7% de 45 a 60 i un 8,2% 65 anys o més.
L'edat mediana era de 41 anys. Per cada 100 dones de 18 o més anys hi havia 96,6 homes.
La renda mediana per habitatge era de 79.380 $ i la renda mediana per família de 88.589 $. Els homes tenien una renda mediana de 62.917 $ mentre que les dones 37.392 $. La renda per capita de la població era de 36.654 $. Entorn del 2,3% de les famílies i el 3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Evergreen». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Evergreen». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
# Everlange

Everlange (en luxemburguès: Iewerleng; en alemany: Everlingen) és una vila de la comuna de Useldange situada al districte de Diekirch del cantó de Redange. Està a uns 22 km de distància de la ciutat de Luxemburg.

## Referències

* ↑ «Everlange». [Consulta: 19 octubre 2015].
# Farhiyo Farah Ibrahim

Farhiyo Farah Ibrahim (somali: Farxiiyo Faarax Ibraahiim; àrab: العبارة فرح إبراهيم, al-ʿIbāra Faraḥ Ibrāhīm) és una activista social i intèrpret somali, defensora dels drets de les dones i la salut sexual.
Ibrahim va néixer entre 1982 i 1983 a Somàlia. Durant la Guerra civil que esclatà a principis dels anys noranta, el seu avi va ser assassinat per militants armats i la seva mare va ser atacada. Posteriorment es va traslladar a Kenya el 1992, visqué en un campament de refugiats de la UNCHR a Dadaab. Després d'acabar l'escola primària, Ibrahim va deixar els estudis per ajudar els seus familiars. Més tard, es va separar de la seva família després de negar-se a casar-se amb un home molt més gran que ella.
El 2002 va començar a treballar com a consellera de planificació familiar del Consell Nacional d'Esglésies de Kenya, promovent la prova del VIH-SIDA, així com l'ús d'anticonceptius, i fent campanya contra la mutilació genital femenina. La naturalesa del seu treball era una font permanent de tensió amb la seva família i, en general, amb la comunitat socialment conservadora de Somàlia, que considerava que era impròpia del seu entorn. Per la pressió, Ibrahim finalment va deixar la feina al NCCK (National Council of Churches a Kenya). Des del 2008 treballa com a intèrpret i és una activa defensora dels drets de les dones i les nenes.
El mateix 2008, Ibrahim va ser distingida amb el Premi Internacional Dona Coratge per les seves accions a favor de les dones.

## Referències

* ↑ Bureau of International Information Programs
* 1 2 3 4 «Farhiyo Farah Ibrahim wins State Department's Women of Courage Award». U.S. Department of State. [Consulta: 12 setembre 2014].
* 1 2 «International Women's Day - International Women of Courage Award Ceremony». Department of State. [Consulta: 23 abril 2014].
# Fernando de la Rúa

Fernando de la Rúa (Córdoba, 15 de setembre de 1937 - Loma Verde, 9 de juliol de 2019) és ser un polític i advocat argentí, militant de la Unión Cívica Radical. Desenvolupà diferents càrrecs executius i legislatius al llarg de la seva carrera. Va ser tres vegades senador i una vegada diputat al Congrés Nacional. Va ser també alcalde de la ciutat de Buenos Aires. Finalment, va ocupar la presidència de la Nació des de l'any 1999 fins a l'any 2001, quan va presentar la seva renúncia durant les tràgiques protestes de desembre.

## Enllaços externs

* «FERNANDO DE LA RÚA (1999 – 2001)» (en castellà). Galería de presidentes. Presidència de la Nació Argentina.
# Evagri (escriptor)

Evagri (Evagrius, Εὐάγριος) fou un escriptor eclesiàstic autor de l'obra Variarum Considerationum sive de Sermonis Discrimine Capita quinquaginta quatnor, que es conservava al segle xix a la biblioteca de l'Escorial, i que no pot ser d'Evagri del Pont. La seva època exacte és desconeguda.

## Referències

* Smith, William (ed.). A Dictionary of Greek and Roman Biography and Mythology (en anglès). Boston: Little, Brown and Co., 1867 (Vol. I, Vol. II i Vol. III) [Consulta: 27 desembre 2009]. [EVAGRIUS 5.] Vol. 2 Pàg. 58
# Font del Salencar

La Font del Salencar és una font del terme municipal de la Torre de Cabdella, del Pallars Jussà, en el seu terme primigeni, dins del territori del poble d'Astell. Està situada a 1.296 m d'altitud, al sud-oest d'Astell, a ponent de la pista asfaltada que mena a Obeix i Aguiró. És a la partida del Solà de Bellera, ran d'una pista rural que s'enfila pel Solà per anar a unes instal·lacions agropecuàries que hi ha en aquell lloc.

## Enllaços externs

* Institut Cartogràfic de Catalunya; cal fer dos passos d'aproximació
# Ferran Felip d'Orleans

Ferran Felip d'Orleans, duc d'Orleans (en francès, Ferdinand Philippe Louis Charles Éric Rosalino d'Orléans), nascut el 3 de setembre de 1810 a Palerm i mort el 13 de juliol de 1842 a Neuilly-sur-Seine. Duc d'Orleans i príncep de la casa dels Orleans que esdevingué hereu al tron de França arran de la proclamació, l'any 1830, del seu pare com a rei dels francesos.

## Biografia

Nascut el 1810 a la ciutat de Palerm, a un moment al qual els exèrcits de Napoleó I de França ocupaven la pràctica totalitat d'Europa, era fill del rei Lluís Felip I de França i de la princesa Maria Amèlia de Borbó-Dues Sicílies. Quan va néixer, la família Orleans vivia exiliada al regne de les Dues Sicílies i més concretament a Sicília on la família reial s'havia refugiat després de l'ocupació de la part continental del regne per les tropes napoleòniques.
El príncep era net per via paterna del príncep Lluís Felip d'Orleans i de la princesa Adelaida de Borbó-Penthièvre i per via materna del rei Ferran I de les Dues Sicílies i de l'arxiduquessa Mari Carolina d'Àustria. El príncep era besnet del rei Carles III d'Espanya i de l'emperadriu Maria Teresa I d'Àustria.
En néixer obtingué el títol de duc de Chartres i l'any 1830, quan el seu pare fou elegit rei dels francesos, hi afegí el tradicional títol de duc d'Orleans.
Casat amb Helena de Mecklenburg-Schwerin que era filla del gran duc hereu Frederic Lluís de Mecklenburg-Schwerin i de la princesa Carolina de Saxònia-Weimar-Eisenach. La parella tingué dos únics fills:
* Felip d'Orleans, nat a París el 1838 i mort a Stowe House (Anglaterra) l'any 1894. Es casà amb la princesa-infanta Maria Isabel d'Orleans.
* Robert d'Orleans, nat a París el 1840 i mort el 1910. Es casà amb la princesa Francesca d'Orleans.
El matrimoni del príncep d'Orleans amb la princesa Helena fou extremadament feliç. Malgrat tot, el príncep Ferran Felip morí a l'edat de 32 anys com a conseqüència d'un accident en la calesa amb què viatjava a Sablonville.
Fou enterrat a la capella reial de Dreux. Com a conseqüència de la religió protestant que professava la seva muller no pogué ésser enterrada al seu costat. Tot i així, la família Orleans creà una petita capella contigua a la gran capella on fou enterrada Helena i, a més a més, obriren una petita finestra que comunicava la dependència amb la del seu espòs.
# Fonts Ufanes

Les Fonts Ufanes és una font a la finca de Gabellí Petit, a Campanet, Mallorca, als voltants de l'ermita de Sant Miquel. Foren declarades Monument Natural l'any 2001, amb una superfície de 50,20 hectàrees.
Es tracta d'una font vauclusiana amb surgències intermitents produïdes pel vessament de l'aqüífer que sorgeix de forma relativament difusa, sobtada i potent després de l'acumulació de pluges suficients a la zona. Desemboquen al torrent de Sant Miquel i travessant la plana de Sa Pobla arriben a s'Albufera. El seu cabal sol ser d'entre un i tres metres cúbics per segon; arriba als 100 metres cúbics de manera excepcional, poden aportar a s'Albufera de l'ordre d'una trentena d'hectòmetres cúbics a l'any (la mitjana n'és de 10-12 hm/any). Són la principal aportació hídrica a la zona humida i a l'aqüífer del Pla de Sa Pobla. Per preservar aquest singular entorn natural, la Conselleria de Medi Ambient del Govern de les Illes Balears va comprar la finca l'any 2005.

## Enllaços externs

* http://bloc.bielperello.com/post/81496 Arxivat 2011-09-02 a Wayback Machine..
* http://idd02ucg.eresmas.net/espais.htm#fon Arxivat 2006-05-23 a Wayback Machine..
* http://webs.ono.com/usr020/F_UFANES/index.htm Arxivat 2006-10-28 a Wayback Machine..
* http://www.caib.es/sites/espaisnaturalsprotegits./ca/monumento_natural_de_ses_fonts_ufanes-21483/.

## Referències

* ↑ Morell Pol, A. «ses Fonts Ufanes». Fonts de Tramuntana. [Consulta: 2 novembre 2016].
# Forel

Forel o Forell (en rus: Форель) és un poble (un possiólok) del krai de Khabàrovsk, a Rússia, que el 2012 tenia 140 habitants.

## Referències

* ↑ Оценка численности постоянного населения Хабаровского края на начало 2011 года по муниципальным образованиям Arxivat 2012-04-26 a Wayback Machine.
# Forest-sur-Marque

Forest-sur-Marque és un municipi francès, situat a la regió dels Alts de França, al departament del Nord. L'any 2006 tenia 1.483 habitants. Limita al nord amb Hem, a l'oest amb Villeneuve-d'Ascq i al sud amb Tressin.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 961 | 978 | 971 | 1.456 | 1.497 | 1.562 | 1.483 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Marie-Thérèse Pincedé | Divers droite |
# Exhortació apostòlica

Una exhortació apostòlica és un tipus de comunicació del Papa de l'Església Catòlica. L'objectiu és animar a la comunitat a avançar cap a una determinada activitat però no defineix la doctrina catòlica. L'autoritat d'aquests documents és inferior al d'una encíclica papal, però superior a les cartes pastorals, cartes apostòliques o altres escrits papals. Sovint les exhortacions apostòliques apareixen després d'un sínode de bisbes, i llarvors s'anomenen exhortacions apostòliques postsinodals.
Algunes exhortacions han sigut Africae munus, Evangelii Gaudium (2013, Papa Francesc) o Amoris laetitia.

## Referències

* ↑ http://www.vatican.va/holy_father/benedict_xvi/apost_exhortations/documents/hf_ben-xvi_exh_20111119_africae-munus_en.html
# Exidiopsis

Exidiopsis és un gènere del regne dels fongs comprès dins la família Auriculariaceae. Presenta una àmplia distribució i conté més de 30 espècies diferents.

## Referències

* ↑ Kirk PM, Cannon PF, Minter DW, Stalpers JA.. Dictionary of the Fungi. 10a edició. Wallingford: CABI, 2008, p. 250. ISBN 978-0-85199-826-8.
# Francisco de Moura Corte-Real

Francisco de Moura Corte-Real e Melo (13 de desembre de 1621 – 26 de novembre de 1675), tercer marquès de Castel Rodrigo, fou un polític espanyol que va ser ambaixador a Viena entre 1649 i 1656, i va servir com a governador dels Països Baixos entre 1664 i 1668.
Era fill de Manuel de Moura Corte-Real, segon marquès de Castel Rodrigo, que també havia estat governador dels Països Baixos entre 1644 i 1647. Durant el seu govern, els Països Baixos espanyols varen ser invadits pels francesos en el context de la Guerra de Devolució.

## Referències

* ↑ Tercero Casado, Luis «Infelix Austria: relaciones entre Madrid y Viena desde la Paz de Westfalia hasta la Paz de los Pirineos (1648-1659).». Tesi doctoral, Universitat de Viena.
* ↑ «Francisco de Moura Corte-Real». Gran Enciclopèdia Catalana. Barcelona: Grup Enciclopèdia Catalana.
# Frederico Serra

Frederico Serra (Lisboa, 27 d'octubre 1964) és un cineasta portuguès.
Va estudiar Tècniques d'Expressió i Comunicació Audiovisual a l'Escola Secundária António Arroio. Va assistir als tallers de direcció d'actors, a Raindance de Londres amb Patrick Tucker, i de direcció de cinema, al Four Corners Film Workshop de Londres amb Peter Ellis. Director de publicitat i videoclips, va codirigir amb Tiago Guedes els curtmetratges O Ralo (1999) i Acordar (2001), la pel·lícula de televisió Alta Fidelidade (2000). ) i el llargmetratge Coisa Ruim (2006), estrenat a Fantasporto aquell any.
El 2010, amb Tiago Guedes, va dirigir la sèrie de televisió Noite Sangrenta.

## Filmografia

(en conjunt amb Tiago Guedes)
* 2010 - Noite Sangrenta (telefilm)
* 2008 - Entre os Dedos
* 2006 - Coisa Ruim
* 2001 - Acordar (curt)
* 2000 - Alta Fidelidade (telefilm)
* 1999 - 11:00 AM (curt)
* 1999 - O Ralo (curt)

## Referències

* ↑ Federico Serra a takeiteasy-fil,m.com
* ↑ Frederico Serra a cineuropa.org